**АЙМГИЙН ИТХ, АЖЛЫН АЛБАНААС**

**2023 ОНЫ 3-Р САРД ХИЙЖ ГҮЙЦЭТГЭСЭН**

**АЖЛЫН ТАЙЛАН, МЭДЭЭ**

2023.03.31. Зуунмод.

Аймгийн иргэдийн Төлөөлөгчдийн Хурал, Ажлын албанаас 2023 оны 03 дугаар сард дараах ажлуудыг зохион байгууллаа.

Монгол Улсын Засаг захиргаа, нутаг дэвсгэрийн нэгж, түүний удирдлагын тухай хуулийн 52 дугаар зүйлийн 52.1.1, 48 дугаар зүйлийн 48.3 дахь заалтын дагуу аймгийн иргэдийн Төлөөлөгчийн Хурлын Хуралдааны тов зарлах, Хуралдааны бэлтгэл хангах ажлын хүрээд аймгийн иргэдийн Төлөөлөгчдийн Хурлын даргын 2023 оны 09 дүгээр захирамжаар аймгийн иргэдийн Төлөөлөгчдийн Хурлын ээлжит бус -4 дүгээр Хуралдааныг 2023 оны 03 дугаар сарын 30-ны өдрийн “Пүрэв” гарагт аймгийн Засаг даргын Тамгын газрын Хуралдааны танхимд 09 цагт хуралдуулахаар шийдвэрлэн, хэлэлцэх асуудлыг тогтов.

Аймгийн иргэдийн Төлөөлөгчдийн Хурлын хороод 03-р сарын 27-28-ны өдрүүдэд хуралдан, хурлаар хэлэлцэх асуудлуудад салбар салбарын чиглэлээр холбогдох санал дүгнэлтээ боловсруулан нэгтгэж, Хурлын Хуралдаанд танилцууллаа.

Аймгийн иргэдийн Төлөөлөгчдийн Хурлын ээлжит бус -4 дүгээр хуралдаан 03-р сарын 30-ны өдрийн “Пүрэв” гарагт хуралдаж нийт 7 асуудал хэлэлцэж, 8 тогтоол батлан гаргалаа.

**Аймгийн ИТХ-ын ээлжит бус -4 дүгээр Хуралдаанаар:**

Аймгийн ИТХ-ын ээлжит бус -4 дүгээр Хуралдаан 2023 оны 03 дугаар сарын 30-ны өдөр 85.3 хувийн ирцтэйгээр хуралдав. Үүнд:

1. Аймгийн хэмжээнд 2023 онд ахуйн зориулалтаар агнах, барих агнуурын амьтдын тоо хуваарь батлах тухай өргөн мэдүүлсэн төсөл, түүнд Хурлын газрын харилцаа, байгаль орчин хөдөөгийн хөгжлийн хорооноос хийсэн дүгнэлтийг хэлэлцээд аймгийн нутаг дэвсгэрээс 2023 онд ахуйн зориулалтаар агнах, агнуурын амьтдын тоо хуваарийг хэлэлцэн батлав.

Тусгай болон ахуйн зориулалтаар агнах, барих агнуурын амьтдын тоо хуваарийг холбогдох сумдад хүргүүлэн, хэрэгжилтэд нь хяналт тавих, аймгийн нутаг дэвсгэрээс ан агнах, барих ажлыг холбогдох хууль тогтоомжийн дагуу нутгийн захиргааны байгууллага болон тухайн сумын иргэдийн хяналтад хэрэгжүүлэх, Засгийн Газрын 2017 оны 339 дүгээр тогтоолоор батлагдсан агнуурын амьтны олзворын жишиг үнэ, төлбөр хураамжийг мөрдөж, ан амьтны нөөц ашигласны төлбөрийн орлогын 50-аас доошгүй хувийг тухайн агнуурын бүс нутгийн менежментийн төлөвлөгөөг хэрэгжүүлэхэд зарцуулах, энэ ажилд агнуурын бүс нутгийн менежмент хариуцагч иргэн, хуулийн этгээдийн оролцоог хангах, Хууль бус ан агнуурт тавих хяналт, шалгалтыг эрчимжүүлэн илэрсэн зөрчлийг таслан зогсоож, уг зөрчлийн талаар мэдээллийн сан бүрдүүлэн, нийтэд мэдээлэх, буруутай этгээдэд холбогдох хууль, тогтоомжийн дагуу хариуцлага тооцож, учруулсан хохирлыг нөхөн төлүүлэх, шаардлагатай тохиолдолд хууль хяналтын байгууллагаар шийдвэрлүүлэхийг аймгийн Засаг даргад даалгав.

2.”Олон хүүхэд төрүүлж өсгөн “Алдарт эх” нэг, хоёрдугаар зэргийн одонгоор шагнуулах хүсэлт уламжлах тухай” асуудлыг хэлэлцээд “Алдарт эх” нэг, хоёрдугаар зэргийн одонгоор шагнагдах болзол хангасан “Алдарт эх” нэгдүгээр одонгоор 33, “Алдарт эх” хоёрдугаар одонгоор 271, аймгийн 27 сумдын 304 эхчүүдийг шагнуулахаар Монгол Улсын Ерөнхийлөгчид уламжлав.

3. Хууль тогтоомжид орсон нэмэлт, өөрчлөлтөд захиргааны актыг нийцүүлэх зорилгоор аймгийн ИТХ-ын шийдвэрт Ажлын албанаас хийсэн хяналт-шинжилгээ, үнэлгээний дүгнэлтэд тулгуурлан аймгийн Засаг даргын өргөн мэдүүлсэн эрх зүйн актын хүрээнд цаашид авах арга хэмжээний тухай мэдээлэл, түүнд Хурлын Нутгийн удирдлага, цахим хөгжлийн хорооноос хийсэн дүгнэлтийг хэлэлцээд аймгийн иргэдийн Төлөөлөгчдийн Хурал, Тэргүүлэгчдийн 2004 оноос хойш баталсан зарим тогтоолууд нь хууль тогтоомжид орсон нэмэлт, өөрчлөлт, зохицуулалтын давхардал, хэрэгжүүлэх, хугацаа дуусгавар болсон тул хүчингүй болсонд тооцож, жагсаалтыг тогтоолын хавсралтаар батлав.

Аймгийн иргэдийн Төлөөлөгчдийн Хурал, Тэргүүлэгчдийн зарим тогтоол, шийдвэр хүчингүй болсонтой холбогдуулан нийтээр дагаж мөрдөх хэм хэмжээ тогтоосон шийдвэрт дүн шинжилгээ хийн, шинээр батлагдсан хууль тогтоомжид нийцүүлэн тухай бүр нэмэлт өөрчлөлт оруулж, аймгийн хэмжээнд эрх зүйн актын цахим сан нэвтрүүлэх ажлыг зохион байгуулах, хуульд заасан эрх хэмжээний хүрээнд тусгайлан эрх олгогдоогүй асуудлаар дүрэм, журам батлахгүй байх, нийтээр дагаж мөрдүүлэхээр гаргасан шийдвэрээ хянуулах чиглэлээр холбогдох байгууллага, эрх бүхий албан тушаалтанд хяналт тавьж ажиллах, хүчингүй болсонд тооцсон болон цаашид шинэчлэн батлах, Захиргааны хэм хэмжээний актын улсын санд бүртгүүлэх шаардлагатай шийдвэрүүдийн жагсаалтыг холбогдох байгууллагад хүргүүлж, 2024 онд багтаан шийдвэрлэхийг аймгийн Засаг даргад даалгалаа.

Тус батлагдсан тогтоолын хэрэгжилтэд хяналт тавьж, Захиргааны хэм хэмжээний актын улсын санд бүртгэлтэй тогтоолыг бүртгэлээс хасуулахыг аймгийн иргэдийн Төлөөлөгчдийн Хурлын Ажлын албанд үүрэг болгов.

4.Аймгийн Засаг даргын өргөн мэдүүлсэн тусгай зөвшөөрөл эзэмшигчээс өгсөн хандив, тусламжийн хөрөнгийг төвлөрүүлэх, хуваарилах, зарцуулах журам батлах тухай өргөн мэдүүлсэн төсөл, түүнд Хурлын Төсөв санхүү, эдийн засгийн хөгжлийн хороо, Газрын харилцаа, байгаль орчин, хөдөөгийн хөгжлийн хорооноос хийсэн дүгнэлт, төлөөлөгчдөөс гарсан саналыг хэлэлцээд тусгай зөвшөөрөл эзэмшигчээс өгсөн хандив, тусламжийн хөрөнгийг төвлөрүүлэх, хуваарилах, зарцуулах журмыг 1 дүгээр, Байгаль орчныг хамгаалах уурхай ашиглах, үйлдвэр байгуулахтай холбогдсон дэд бүтцийг хөгжүүлэх, ажлын байр нэмэгдүүлэх, хандив, тусламж авах асуудлаар нутгийн захиргааны байгууллагатай байгуулах гэрээний загварыг 2 дугаар хавсралтаар батлав.

Журмыг Захиргааны хэм хэмжээний актын улсын нэгдсэн санд бүртгүүлэхийг аймгийн иргэдийн Төлөөлөгчдийн Хурлын Ажлын албанд даалгав.

5.Аймгийн Засаг дарга Д.Мөнхбаатарын өргөн мэдүүлсэн түгээмэл тархацтай ашигт малтмалын хайгуулын тусгай зөвшөөрөл эзэмших тухай “Маргад тражу” ХХК-ний хүсэлтэд санал авах тухай асуудал, Ашигт малтмал газрын тосны газар, аймгийн Газрын харилцаа, барилга хот байгуулалтын газрын дүгнэлт, Баянцогт сумын иргэдийн Төлөөлөгчдийн Хурлын Тэргүүлэгчдийн 2021 оны 61 дүгээр тогтоол, түүнд Хурлын Газрын харилцаа, байгаль орчин, хөдөөгийн хөгжлийн хорооноос хийсэн дүгнэлтийг хэлэлцээд Түгээмэл тархацтай ашигт малтмалын хайгуулын тусгай зөвшөөрөл эзэмших тухай хүсэлтийг хуралдаанд оролцсон Төлөөлөгчдийн олонхийн саналаар дэмжих боломжтой гэж үзэв.

Мөн аймгийн Засаг дарга Д.Мөнхбаатарын өргөн мэдүүлсэн түгээмэл тархацтай ашигт малтмалын хайгуулын тусгай зөвшөөрөл эзэмших тухай “Хан чулуу од плант” ХХК-ний хүсэлтэд санал авах тухай асуудал, Ашигт малтмал газрын тосны газар, аймгийн Газрын харилцаа, барилга хот байгуулалтын газраас ирүүлсэн дүгнэлт, Эрдэнэ сумын иргэдийн Төлөөлөгчдийн Хурлын 2022 оны 55 дугаар тогтоол, түүнд Хурлын Газрын харилцаа, байгаль орчин, хөдөөгийн хөгжлийн хорооноос хийсэн дүгнэлтийг хэлэлцээд түгээмэл тархацтай ашигт малтмалын хайгуулын тусгай зөвшөөрөл эзэмших тухай хүсэлтийг хуралдаанд оролцсон Төлөөлөгчдийн олонхийн саналаар дэмжих боломжтой гэж үзэн “Санал өгөх тухай” тогтоолуудыг тус тус батлав.

6.Ашигт малтмал, газрын тосны газрын 2023 оны 10/1057 тоот албан бичгээр ирүүлсэн Төв аймгийн 25 сумын 206 байршилд хайгуулын тусгай зөвшөөрлийг сонгон шалгаруулалтаар олгох боломжтой 116715.54 гектар талбайг ялган санал ирүүлэх мэдэгдлийн талаар аймгийн Засаг дарга Д.Мөнхбаатарын өргөн мэдүүлсэн танилцуулга, Төв аймгийн 25 сумын иргэдийн Төлөөлөгчдийн Хурлаас ирүүлсэн санал, түүнд Хурлын Газрын харилцаа, байгаль орчин, хөдөөгийн хөгжлийн хорооноос хийсэн дүгнэлтийг хэлэлцээд Ашигт малтмалын хайгуулын тусгай зөвшөөрлийг сонгон шалгаруулалтаар олгох боломжтой талбайг ялган санал авахаар ирүүлсэн 25 сумын 206 байршлын 116715.54 гектар талбайд улсын чанартай зам 3, 2869 иргэний өмчлөлийн газар, 548 иргэн, аж ахуйн нэгжийн эзэмшлийн талбай, Улсын тусгай хэрэгцээний газар, хамгаалалтын зурвас, аймгийн тусгай хамгаалалтай газар нутаг, 312 иргэн, аж ахуйн нэгжийн газар тариалангийн талбай, Монгол Улсын Их Хурлын 2010 оны 027 дугаар тогтоолоор баталсан 34 мянган.га газар (Батлан хамгаалахын тусгай хэрэгцээний), Хорих 417-р ангийн ашиглалт, хамгаалалтын бүс 356 га, Аялал жуулчлалын 2 нэгж талбар, Туул голын хамгаалалтын бүс, Усны сан бүхий газар 3, Рашааны бүс нутаг 1, дэлхийн цэвэр усны хагалбар газрын бүс, Ойн сан бүхий 18 газар, Орон нутгийн тусгай хэрэгцээний 10 газар, 251 малчин өрхийн өвөлжөө, хаваржаа, малын бэлчээр, 474 иргэний зуслан, үхрийн фермер 3, 29 худаг, уст цэг, 5 булаг шандын эх, 3 сумын төвийн тэг гортиг, отрын нөөц нутаг 1, сумдын ховор ан, амьтан болон эмийн ургамал ургадаг газар болон соёлын өвийн мэдээллийн санд бүртгэгдсэн булш, хиргисүүртэй тус тус давхцалтай, 25 сумын иргэдийн Төлөөлөгчдийн Хурлаас олгох боломжгүй санал ирүүлсэн тул аймгийн иргэдийн Төлөөлөгчдийн Хурлын Төлөөлөгчдийн 100 хувийн саналаар дэмжих боломжгүй гэж үзэн “Санал өгөх тухай” тогтоолыг батлав.

Батлагдсан тогтоолыг холбогдох баримт материалын хамт Ашигт малтмал, газрын тосны газарт уламжлахыг аймгийн Засаг даргад даалгав.

7. “Нөхөн Сонгууль зохион байгуулах аймгийн Сонгуулийн хороо байгуулах тухай” асуудлыг хэлэлцээд Төв аймгийн Бүрэн, Өндөрширээт, Заамар сумдад иргэдийн Төлөөлөгчдийн Хурлын нөхөн сонгууль зохион байгуулахтай холбогдуулан сумдын сонгуулийн хороог мэргэжил, арга зүйн удирдлагаар хангаж ажиллах “Аймгийн сонгуулийн хороо”-г 7 хүний бүрэлдэхүүнтэй байгууллаа.

Сонгуулийн тухай хуулийн холбогдох заалтуудыг хэрэгжүүлж ажиллахыг “Аймгийн сонгуулийн хороо”-ны даргад даалгав.

Монгол Улсын Засаг захиргаа, нутаг дэвсгэрийн нэгж, түүний удирдлагын тухай хууль, УИХ-ын 2022 оны 07 дугаар тогтоолыг үндэслэн аймгийн иргэдийн Төлөөлөгчдийн Хурлын 2023 оны 14-р хуралдааны 12 дугаар тогтоолоор “Аймгийн иргэдийн Төлөөлөгчдийн Хурлын зөвлөл”-ийг 7 хүний бүрэлдэхүүнтэй байгуулсан бөгөөд Зөвлөлийн Хуралдаан 03 дугаар хуралдаан 2023 оны 03 дугаар сарын 20-ны өдөр аймгийн ЗДТГ-ын “Соёмбо” танхимд хуралдлаа.

**Аймгийн ИТХ-ын Зөвлөлийн хоёрдугаар Хуралдаанаар:-**

Аймгийн ИТХ-ын Зөвлөлийн 02 дугаар хуралдаан 71 хувийн ирцтэй хуралдаж 7 асуудал хэлэлцсэнээс:-

1.Аймгийн ИТХ-н зөвлөлийн үйл ажиллагааны төлөвлөгөөг Хурлын даргын захирамжаар батлав.

2.Ахуйн зориулалтаар агнах, барих, ан амьтдын хуваарь батлах тухай асуудлыг хэлэлцэн Хурлын Газрын харилцаа, байгаль орчин, хөдөөгийн хөгжлийн хороонд шилжүүллээ.

3“Алдарт эх”-ийн одонгоор шагнуулах хүсэлт уламжлах тухай

4.Аймгийн ИТХ-аас баталсан зарим тогтоолуудыг хүчингүй болгох тухай

5.Аймгийн Сонгуулийн хороо байгуулах тухай асуудлуудыг хэлэлцэн Хурлын Нутгийн удирдлага, Цахим хөгжлийн хороонд шилжүүллээ.

6.Тусгай зөвшөөрөл эзэмшигчээс өгсөн хандив, тусламжийн хөрөнгийг төвлөрүүлэх, хуваарилах, зарцуулах журам батлах тухай асуудлуудыг Хурлын Төсөв санхүү, эдийн засгийн хөгжлийн хороо, Газрын харилцаа, байгаль орчин, хөдөөгийн хөгжлийн хороодод шилжүүллээ.

7.Хуралдааны тов тогтоож, хэлэлцэх асуудлын дараалал тогтоох тухай асуудлыг хэлэлцээд аймгийн ИТХ-ын ээлжит 14-р хуралдааныг 2022 оны 03 сарын 30-ны өдөр хуралдахаар тов тогтоосон.

Аймгийн ИТХ-ын хуралдаанаар нэмэл өөрчлөлт орох болсонтой холбогдуулан аймгийн ИТХ-ын ээлжит бус -3 дугаар Хуралдаан 2023 оны 03-р сарын 23-ны өдрийн “Пүрэв” гарагт аймгийн ЗДТГ-ын “Соёмбо” танхимд хуралдлаа.

**Аймгийн ИТХ-ын ээлжит бус-1 дүгээр Хуралдаанаар:-**

1.Аймгийн Засаг даргын 2023 оны 03-р сарын 20-ны өдрийн 01/468 тоот албан бичгээр уламжилсан түгээмэл тархацтай ашигт малтмалын хайгуулын тусгай зөвшөөрлийн шинээр авах хүсэлтийн тухай болон 2023 оны 22-ны өдрийн 01/507 тоот албан бичгээр уламжилсан сонгон шалгаруулалтаар олгох талбайн солбилцолд санал авах тухай асуудлуудыг хэлэлцээд Хурлын Газрын харилцаа, байгаль орчин хөдөөгийн хөгжлийн хороонд шилжүүлэв.

2.Тус 2 асуудлыг аймгийн ИТХ-ын ээлжит бус-4 дүгээр хуралдаанаар хэлэлцэхээр “Хэлэлцэх асуудалд өөрчлөлт оруулах тухай” захирамжийн төслийг батлав.

**Аймгийн ИТХ-ын Ажлын албаны хүрээнд:**

3 дугаар сард аймгийн ИТХ-ын дарга, Ажлын албанд хандсан 20 албан бичиг ирснийг бүртгэн авч хариу хүргүүлэх шаардлагатай 4 албан бичгийн хариуг хугацаанд нь хүргүүлсэн байна.

Аймгийн ИТХ-д хандан иргэдээс 6 өргөдөл ирснээс 3 өргөдлийн хариуг хүргүүлэн ажилласанаас 3 өргөдөл шийдвэрлэх шатандаа байна.

Аймгийн ИТХ-ын дарга, Хурлын Ажлын албанаас УИХ-ын гишүүд, Ерөнхийлөгчийн тамгын газар, салбарын яамдад болон холбогдох албан байгууллагад 22 бичиг гарган хүргүүллээ.

Аймгийн иргэдийн Төлөөлөгчдийн Хурлын 2023 оны 14 дүгээр хуралдааны 05 дугаар тогтоолоор “Аймгийн гадаад харилцаа, хамтын ажиллагааг эдийн засагжуулж, хөрөнгө оруулалтыг нэмэгдүүлэх” зорилтын хүрээнд 5 бүлэг, 22 хэрэгжүүлэх арга хэмжээтэй батлан хэрэгжилтийг ханган ажиллаж байна.

Төлөвлөгөөг хэрэгжүүлэх ажлын хүрээнд: 2 дугаар зорилт: “Аймгийн иргэдийн Төлөөлөгчдийн Хурал, харилцаат муж, хотын хурлуудтай харилцаа, хамтын ажиллагаагаа эрчимжүүлж, байгуулсан гэрээ, санамж бичгийн хэрэгжилт, үр дүнг ахиулах” зорилтын хүрээнд аймгийн иргэдийн төлөөлөгчдийн Хурлын төлөөлөгчдийг чадавхжуулах, туршлага солилцуулахаар Бүгд Найрамдах Солонгос Улсын Бие даасан Чэжү хот, Кёнги мужийн Пёнгтек хотод 2023 оны 03 дугаар сарын 09-12-ны өдрүүдэд зохион байгуулагдсан хоёр талт уулзалт зөвлөгөөнд Төв аймгийн иргэдийн Төлөөлөгчдийн Хурлын төлөөлөгчид болон Ажлын албаны төлөөлөл оролцов.

БНСУ-ын бие даасан Чежү хотын ИТХ-тай 2017 онд байгуулсан гадаад харилцаа хамтын ажиллагааны “Санамж бичиг”- ийн хүрээнд тус хотын ИТХ-ын дарга Ким Кён Хакын урилгаар аймгийн ИТХ-ын 8 төлөөлөгч тус мужид албан айлчлал хийж, Чежү хотын ИТХ-ын үйл ажиллагаа болон Шинжлэх ухаан технологийн төв, “Халим” цэцэрлэгт хүрээлэнтэй танилцаж, цаашдын хамтын ажиллагааны талаар санал солилцлоо.

Мөн БНСУ-ын Пёнгтек хотын захирагч Жон Жонсаны урилгаар аймгийн Засаг дарга Д.Мөнхбаатар тэргүүтэй аймгийн иргэдийн Төлөөлөгчдийн Хурлын 19 төлөөлөгч тус хотод зочлон хотын ИТХ-ын дарга Ёоо Сеүнг Ян болон, хотын захирагч Жон Жонсан нартай албан уулзалт хийж, далайн боомт, хөдөө аж ахуйн хөгжлийн төв, “Байдари” номын сангийн үйл ажиллагаа, “Самсунг” электроникс үйлдвэрийн хагас дамжуулагчийн үйлдвэрийн үйл ажиллагаатай танилцан, БНСУ-ын хөгжил дэвшил, техник технологийн хөгжил, арга барилаас мэдээлэл туршлага солилцлоо.

**Бусад ажлын хүрээнд:**

Монгол Улсын Засгийн газраас батлан хэрэгжүүлж буй “Алсын хараа 2050” Монгол Улсын урт хугацааны хөгжлийн бодлого, түүний эхний үе шат “Шинэ сэргэлтийн бодлого”-ын уялдаа холбоо, зорилго зорилтыг төрийн албан хаагчдад сурталчлан таниулах, хэрэгжүүлэх, үр дүнг нь үнэлэх сургалтыг Ерөнхий сайдын ажлын алба, Засгийн газрын Хэрэг эрхлэх газар, Удирдлагын академи Төв аймгийн Засаг даргын Тамгын газар хамтран 2023 оны 03-р сарын 21-25-ны өдрүүдэд зохион байгууллаа.

Тус сургалтад аймгийн ИТХ-ын нарийн бичгийн дарга болон Ажлын албаны хэлтсийн дарга, мэргэжилтэнүүд хамрагдлаа.

Төв аймаг байгуулагдсаны түүхт 100 жилийн ой, Малчдыг дэмжих анхдугаар аяныг өрнүүлэх ажлын хүрээнд "Төв түмний аварга малчид" улс, аймгийн аварга малчдын зөвлөгөөн, сургалтыг 2023 оны 3 дугаар сарын 31-нээс 4 дүгээр сарын 16-ны хооронд бүсчилсэн хэлбэрээр зохион байгуулах бөгөөд тус зөвлөгөөнд аймгийн ИТХ-ын дарга Ц.Жамбалсүрэн оролцож байна.

Гэмт хэргээс урьдчилан сэргийлэх ажлын хүрээнд мөрдөгч хүүхдүүд зөвлөж байна цувралын мэдээллийн эхний хэсгийг нийтэд мэдээлж ажилласнаас гадан өвөлжилт хүндэрсэн малчин өрхөд яаралтай тусламж үзүүлэх төслийн уулзалтад Ажлын албаны ахлах мэргэжилтэнүүд хамрагдлаа.

Төв аймгийн Гэмт хэргээс урьдчилан сэргийлэх ажлыг зохицуулах салбар зөвлөл, Гэр бүл хүүхэд залуучуудын хөгжлийн газартай хамтран 2023 оны 03 дугаар сарын 15-ны өдөр сумдын хамтарсан багийн гишүүдийг чадавхжуулах 5 сумдын бүсчилсэн сургалтыг Алтанбулаг суманд зохион байгууллаа.

Энэхүү сургалт нь Хамтарсан багийн үйл ажиллагааг идэвхжүүлэх, үйлчилгээний чадавхыг бэхжүүлэх, хамтарсан багийн гишүүдэд кейс менежмент хийх үе шат, кейс файл бүрдүүлэх, гишүүдийн ур чадварыг сайжруулах, арга зүйн дэмжлэг үзүүлэх зорилготой бөгөөд сургалтад Алтанбулаг, Баян-өнжүүл, Баянцагаан, Бүрэн, Дэлгэрхаан 5 сумдын нийт 43 албан хаагч хамрагдлаа.

Хүүхэд хамгааллын зөвлөх, Хүүхэд, гэр бүлийн хөгжлийн төлөө “Галт шувуу холбоо” ТББ-ын гүйцэтгэх захирал Э.Дуламсүрэн “Кейс менежмент” сэдвээр багц сургалтыг өгж, насанд хүрэгчдийн суралцах арга зүй, дидактик, заах арга зүйд тулгуурласан нь онцлог юм.

Иргэдийн аюулгүй, ая тухтай амьдрах орчныг бүрдүүлэх, гэмт хэрэг зөрчлөөс урьдчилан сэргийлэх, гэмт хэргийн гаралтыг бууруулах зорилгоор өнгөрсөн оны 10 дугаар сард Чингэлтэй дүүргийн Нийтлэг үйлчилгээний газар камерын нэгдсэн төвийг байгуулжээ. Уг төвийн үйл ажиллагааг нийслэл хотод жишиг болгон, үйл ажиллагаа болон гэмт хэрэг зөрчлийг хэрхэн илрүүлж байгаа сайн жишгийг судлахаар өнөөдөр Төв аймгийн ИТХ-ын дарга Ц.Жамбалсүрэн, аймгийн Цагдаагийн газрын Урьдчилан сэргийлэх ажил хариуцсан чиглэлийн ахлах мэргэжилтэн Н.Нарантуяа, Дэд бөгөөд Эрүүгийн цагдаагийн тасгийн дарга, Цагдаагийн хошууч Г.Жанчив нар “Камерын хяналтын нэгдсэн төв”-д ажиллаж, үйл ажиллагааны талаар мэдээллийг сонслоо.

Уг төв нь эхний ээлжинд дүүргийнхээ 1 дүгээр хороог ногоон бүс болгон 61 цэгт 145 чиглэлийн камерын суурилуулсан. Ингэснээр гэмт хэрэг зөрчлийн дуудлага мэдээлэл өмнөх үеэс 48.6 хувиар буурсан байна. Ногоон бүс төслийн хамрах хүрээг нэмэгдүүлэн 2 болон 3 дугаар хорооны нутаг дэвсгэрт 117 цэгт 296 камер тавьж бүрэн ашиглалтад оруулжээ. Мөн төслийн хүрээнд телехяналтын нэгдсэн төвөөс гадна дүүргийн цагдаагийн газрын дарга, хороодын хэсгийн байцаагч нар ажлын өрөөнөөс өөрийн хариуцсан нутаг дэвсгэрийн камерыг бүрэн хянаж үйл ажиллагаандаа ашиглах боломжтой ажээ.

Чингэлтэй дүүргийн нийт 51.7 га талбай бүхий нутаг дэвсгэр камерын бүрэн хяналтанд орж “Ногоон бүс” болсоноор иргэдийн эрүүл аюулгүй орчинд амьдрах эрхийг хангасан, гэмт хэрэг зөрчлөөс урьдчилан сэргийлэх, илрүүлэх, үйлдэл дээр нь таслан зогсоох боломжийг бүрдүүлсэн тэргүүн туршлага болохуйц ажил болсон бөгөөд туршлага судлах ажлын хүрээнд Төв аймгийн Зуунмод хотыг бүрэн камержуулахад шаардагдах тоног төхөөрөмжийн үзүүлэлт, чанар, төсөв хөрөнгийн талаар судалж танилцлаа.

**Цагаатгах ажлыг удирдан зохион байгуулах аймгийн салбар комиссын ажлын хүрээнд:**

Цагаатгах ажлыг удирдан зохион байгуулах салбар комиссын төлөвлөгөөг 2 бүлэг, 4 зорилт, 18 арга хэмжээтэйгээр батлан хэрэгжүүлж байна. Цагаатгах ажлыг удирдан зохион байгуулах улсын комисстой хамтран, 2020, 2021 оны шүүхийн шийдвэртэй материалуудыг тулган, Төв аймгийн хэмжээнд Улс төрийн хилс хэрэгт хэлмэгдэгчдийн нөхөх олговор авсан иргэдийг баталгаажуулав.

Төв аймгийн ЦАУЗБСК-т бүртгэлгүй байсан 2021 оны шүүхийн шийдвэртэй хэлмэгдэгч Б.Балжирын нэхэмжлэгч Ц.Диваахүү, 2022 оны шүүхийн шийдвэртэй хэлмэгдэгч Н.Тувааны нэхэмжлэгч Ц.Отгонжаргал, С.Нармандах, 2023 оны шүүхийн шийдвэртэй хэлмэгдэгч С.Лувсандагвын нэхэмжлэгч Ш.Даваасүрэн, Л.Бадарч нарыг бүртгэлд шинээр авлаа.

2023 оны 1 дүгээр улирлын байдлаар хэлмэгдэгч Ж.Чүлтэм, Д.Гүрсэд, Д.Дорлиг, И.Цэвээнжав, Ц.Жамбалдорж, Ж.Лувсанчимэд нарын шүүхийн шийдвэрээр тогтоосон нэхэмжлэгч үр хүүхдүүдэд нь 640.0 сая төгрөгийн нөхөх олговор олголоо.

Хэлмэгдэгчдийн дурсгалыг хүндэтгэх, соён гэгээрүүлэх ажлын хүрээнд Аргалант, Батсүмбэр, Баянжаргалан, Баянчандмань, Бүрэн, Дэлгэрхаан, Жаргалант, Заамар, Зуунмод, Мөнгөнморьт, Сэргэлэн, Эрдэнэ, Эрдэнэсант сумдаас хэлмэгдэгсдийн талаарх мэдээллийг авч Цагаатгах ажлыг удирдан зохион байгуулах улсын комиссын нэгдсэн мэдээлэлд оруулахаар хүргүүлээд байна.

**Сумдын ИТХ-ын үйл ажиллагааны хүрээнд:**

Энэ сард аймгийн ИТХ-ын Ажлын албанд Зуунмод, Батсүмбэр, Угтаалцайдам сумын ИТХ 3-р сарын тайлангаа ирүүлсэн байна.

**Зуунмод сумын иргэдийн Төлөөлөгчдийн Хурал:**

Олон Улсын Эмэгтэйчүүдийн эрхийг хамгаалах өдрийг тохиолдуулан Зуунмод сумын ИТХ, ЗДТГазраас Зуунмод сумын нутаг дэвсгэрт үйл ажиллагаа явуулдаг төрийн болон төсвийн байгууллагын эмэгтэй "Удирдах ажилтан"-уудын уулзалт,

Зуунмод сумын Гэмт хэрэг, зөрчлөөс урьдчилан сэргийлэх ажлын уулзалт зөвлөгөөнийг тус тус зохион байгуулжээ.

Зөвлөгөөнд Төв аймгийн Цагдаагийн газар, Шүүхийн шийдвэр гүйцэтгэх газар, ТЕГ-ын Төв аймаг дахь хэлтэс, Шүүхийн шинжилгээний алба, Онцгой байдлын газар, Гэр бүл хүүхэд залуучуудын хөгжлийн газрын төлөөллүүд, Зуунмод сумын 6 багийн Засаг дарга, сургуулиудын нийгмийн ажилтнууд хамрагдсан байна.

Зөвлөгөөний үеэр Төв аймгийн Цагдаагийн газрын ахлах мэргэжилтэн Н.Нарантуяа гэмт хэргийн өнөөгийн нөхцөл байдлын судалгаа, мэдээллийг танилцуулж санал солилцлоо.

Мөн сумын малчин, мал бүхий иргэдийн зөвлөгөөн зохион байгуулж, аймгийн Цагдаагийн газрын Мал хулгайлах гэмт хэрэгтэй тэмцэх тасгийн дарга, тасгийн байцаагч Алтанхуяаг нар мал бүхий иргэдэд мал хулгайлах гэмт хэргээс урьдчилан сэргийлэх, малчдын бүлэг байгуулах ашиг тусын талаар сургалт мэдээлэл хүргэв.

Аймгийн аварга шалгаруулах шатрын тэмцээнийг Аймгийн Шатрын холбоо, аймгийн БТСГ, Зуунмод сумын ИТХ-тай хамтран зохион байгуулж, Төв аймгийн 22 сумын 350 гаруй тамирчид хамруулжээ.

**Батсүмбэр сумын ИТХ:**

Батсүмбэр сумын ИТХ-ын Төлөөлөгчид,  Ажлын албанаас 2023 оны 3 дугаар сард  дараах ажлуудыг хийж гүйцэтгэсэн байна. Үүнд:

Сумын ИТХ-ын зөвлөлийн 3 дугаар хурал 3 сарын 09-ний өдөр хуралдаж ирсэн бичиг, БИНХ-ын ажлын төлөвлөгөө, 6 бодлогын хорооны төлөвлөгөөг баталсан байна.

Батсүмбэр сумын ИТХ-ын ээлжит бус IX дүгээр хурал 2023 оны 03 дугаар сарын 16-ны өдөр хуралдан, 5 асуудал хэлэлцэж, ЕБС-ийн дотуур байрны хүүхэд хүлээн авах, хүлээлгэн журмыг батлан захиргааны хэм хэмжээний актын улсын нэгдсэн бүртгэлд бүртгүүлэхээр ХЗДХЯаманд хүргүүлсэн байна.

Сумын Засаг дарга Д.Ганболд өөрийн хүсэлтээр ажлаас чөлөөлөгдсөнтэй холбогдуулан сумын Засаг даргад нэр дэвшигдсэн Г.Мөнгөнхазаарын материалыг аймгийн Засаг даргад уламжилсан байна.

Батсүмбэр сумын ИТХ-ын дарга Наурызын баярын хурал, бөхийн арга хэмжээнд оролцож Казак ард түмний санал бодлыг сонссож ажилласанаас гадна УИХ-ын гишүүн Ц.Туваан гишүүн хүндэтгэл үзүүлсэн байна.

Тус сумын ИТХ-ын Ажлын албанд Khural.mn сайтанд сумын ИТХ-ын үйл ажилагааны мэдээлэл болон хурлын даргын захирамж, хурлын хуралдааны шийдвэр мэдээллүүдийг байршуулан ажиллажээ.

Сумын зөвлөл ГХУСАЗЗөвлөл 3 сарын 13-нд хуралдаж ажлын төлөвлөгөө батлан, “Малчдын зөвлөгөөн” зохион байгуулахаар шийдвэрлэжээ.

Цагаатгах ажлын хүрээнд улс төрийн хилс хэрэгт хэлмэгсдийн ар гэрээс номонд материал авахаар хэлмэгдсэн лам болох Орлойны Гэлэггалсаны охин Цэрэнбалтаваас ярилцлага авсан байна.

Тус сумын ИТХ аймгийн Улаан загалмайн нийгэмлэгээс зохион байгуулж буй Турк, Сирийн байгалийн гамшигт учирсан аянд төлөөлөгч нараас хандивын аянг өрнүүлж 370,0 төгрөг шилжүүлжээ.

**Лүн сумын ИТХ:-**

Лүн сумын ИТХ-ын Зөвлөлийн хурал 03 сард 2 удаа хуралдсан байна.

-Сумын ИТХ-ын ээлжит бус 11 дүгээр хуралдааныг 2023-03-20- нд хуралдуулж, Ашигт малтмалын хайгуулын тусгай зөвшөөрлийг сонгон шалгаруулалтаар олгох боломжтой талбайн санал хэлэлцэх тухай асуудлыг хэлэлцэн, “дэмжихгүй” шийдвэр гаргаж зохих газарт уламжилсан байна.

-Сумын ИТХ-ын ээлжит 12 дугаар хуралдааныг 2023-03-29-ны өдөр зохион байгуулж дараах асуудлуудыг хэлэлцэн шийдвэрлэжээ. Үүнд:

1.Амьжиргааг дэмжих зөвлөл шинэчлэн байгуулах тухай

2.Хоршоог хөгжүүлэх сангийн төсөв батлах тухай

3.Орон нутаг судлах музейн байрны орчмын газрыг орон нутгийн

тусгай хамгаалалтад авах тухай

4.Хөрөнгө актлах тухай

5.ЕБС-ийн мэдээлэл

6.”Чингис Ралли” ХХК-ны мэдээлэл

-Сумын ИТХ-ын ээлжит 12 дугаар хуралдааны өмнө хороодууд ажиллаж дүгнэлт гаргаж ажилласанаас Хурлын нийгмийн бодлогын хороо иргэдээс ирсэн өргөдлийн дагуу шинээр ашиглалтад орсон махны үйлдвэрт хяналт шалгалт хийж гарсан зөрчлийг арилгуулах талаар сумын Засаг даргад 2023-03-10-ны өдрийн 02 тоотоор хугацаатай үүрэг чиглэл өгч ажилласан байна.

-Мөн Төсвийн 5 байгууллагын дарга нартай уулзаж 2023 онд ИТХ-ын хэлэлцэх асуудлын төлөвлөгөө болон байгууллагын үйл ажиллагааны төлөвлөгөөнд тусгах санал авч ярилцав .

-ИТХ-ын төлөөлөгчдийн өдрийг улирал бүр зохион байгуулахаар шийдвэрлэсэн бөгөөд төлөөлөгчийн өдрөөр хурлаас гарсан шийдвэрийг иргэдэд сурталчилах ,иргэдийн санал хүсэлтийг авч шийдвэрт тусган ажиллахаар төлөвлөн ажиллаж байна.

-Төлөөлөгчийн өдрөөр 2 төрлийн тэмцээн зохион байгуулж иргэдэд ГХУС талаар 5 төрлийн 200 ширхэг гарын авлага тараан, хурлаас гарсан шийдвэрийг мэдээллийн самбар гарган иргэдэд сурталчилж ажиллав.

Төлөөлөгчид иргэдээс 5 бодлогын хүрээнд санал авахад давхардсан тоогоор 46 санал гарч, ИТХ-ын зөвлөлөөр хэлэлцэн, Сумын Засаг даргад албан тоотоор улажилав. Мөн төлөөлөгчдийн дунд аялах дэвтэр аялуулж тайланг нэгтгэн ажиллажээ.

Замын хөдөлгөөний аюулгүй байдал, мөн согтуугаар тээврийн хэрэгсэл жолоодох гэмт хэрэг нэлээд гарч байгаатай холбогдуулан Баруун бүсийн 5 сумдын ГХУСАЗСЗ-ийн дарга, сумдын Засаг дарга нар, хэсгийн төлөөлөгчид нийт 25 албан хаагчдын дунд сургалт хэлэлцүүлэг зохион байгууллаа. Сэрэмжлүүлэг шторк хийж иргэдэд сурталчилж байна.

**Баян сумын ИТХ:-**

Баян сумын иргэдийн Төлөөлөгчдийн ИТХ-ын ээлжит 12-р хуралдаан 66.6 хувийн ирцтэйгээр хуралдсан байна.

Тус хуралдаанаар:-

1. ИТХ-ын 2023 оны хэлэлцэх асуудлын төлөвлөгөө шинэчлэн батлах тухай

2. ИТХ-ын 2023 оны хэлэлцэх асуудлын төлөвлөгөө батлах тухай

3. ИТХ-ын Зөвлөлийг шинэчлэн байгуулах тухай

4. Санал уламжлах тухай

5. Сумын 2022 оны газрын нэгдмэл сангийн тайланг батлах тухай

6. Сумын нутаг дэвсгэрийн суурин газрын хаягжуулалтыг шинэчлэн батлах тухай

7. Цавчир 3-р багийн нутаг Бор-Толгойн хойд хэсэгт 1000 га газрыг бэлчээрийн газраас тариалангийн ангилалд шилжүүлэх санал уламжлах тухай

8. Сумын нутаг дэвсгэрийн хөгжлийн ерөнхий төлөвлөгөөний явцын танилцуулга, ИТХ-ын Төлөөлөгчдөөс санал авах тухай

9. Сумын ЕБС-ийн 80-н жилийн ойг нөхөн тэмдэглэх тухай зэрэг асуудлуудыг хэлэлцэн холбогдох шийдвэрүүдийг гаргасан байна.

Сумын ИТХ-ын Төлөөлөгчид “АВЛИГА, АШИГ СОНИРХЛЫН ЗӨРЧИЛГҮЙ АЖИЛЛАХ” мэдэгдэл гаргаж ажиллажээ.

Цагаатгах ажлын хүрээнд аймгийн ИТХ-ын ирүүлсэн албан бичгийн дагуу хэлмэгдүүлэлтийн талаар сайн мэдэх, биеэр мэдэрсэн иргэнг сонгон авч ярилцлага хийсэн байна.

Сумын гэмт хэргээс урьдчилан сэргийлэх ажлыг зохицуулах салбар зөвлөл 2023.03.14-нд хуралдаж 2023 онд хийх үйл ажиллагааны төлөвлөгөө баталсан бөгөөд ГХУСАЗСалбар зөвлөлөөс дэд зөвлөлийн ажлыг эрчимжүүлэх төлөвлөгөө гарган хэрэгжилтийг ханган ажиллахыг үүрэг болгожээ.

Сумын ИТХ-ын нарийн бичгийн дарга 2023.03.28,29-ний өдрүүдэд Төв аймагт Алсын Хараа 2050 сургалтад хамрагдаж сертификат авсан байна.

2023.03.30-ний өдөр Цавчир 3-р баг БИНХурлаа зохион байгуулж иргэдэд Цагдаагийн хэсгээс Гэмт хэргээс урьдчилан сэргийлэх талаар гарын авлага тарааж цаг үеийн мэдээлэл хүргэсэн. Мөн иргэдэд Эрүүл мэндийн төвөөс үзлэг хийж, Энэ жилдээ Эрүүл жиндээ аяны хүрээнд зөв хооллолтын талаар сургалт зохион байгуулж ажилласан байна.

**Бүрэн сумын ИТХ:-**

1.Бүрэн сумын ИТХ-ын Зөвлөлийн 2-р хуралдаан 3 дугаар сарын 10-нд 83.3 хувийн ирцтэй хуралдаж, сумын ИТХ-ын ээлжит бус нэгдүгээр хуралдааны тов тогтоосон байна.

2.Сумын ИТХ-ын ээлжит бус нэгдүгээр хуралдаан 3 дугаар сарын 14-нд хуралдаж, Ашигт малтмал хайгуулын тусгай зөвшөөрлийн тухай болон тус асуудалд Байгаль орчин хөдөөгийн хөгжлийн хорооноос хийсэн дүгнэлтийг хэлэлцэн шийдвэрлэж 1 тогтоол баталсан.

**3**.Сумын ИТХ-ын Эрдэнэхангай баг /4-р тойрог/-оос сонгогдсон сумын ИТХ-ын төлөөлөгч ИТХ-ын дарга С.Энхтүвшин, төлөөлөгч Д.Батмөнх, Ж.Түмэнжаргал нар 2023 оны 03-р сарын 23-24-нд тойрогтоо ажиллаж цаг үеийн мэдээ мэдээлэл, ИТХ-ын үйл ажиллагааны тайлан, хуралдаанаас баталсан тогтоолыг иргэдэд танилцуулж, санал бодлыг сонсон, сумын түүхт 100 жилийн ой болон сумын ОНХСангаар 2024 онд хийх ажлын талаар иргэдээс тус тус санал асуулга авч ажиллажээ.

45.Сумын Гэмт хэргээс урьдчилан сэргийлэх зөвлөлөөс “Биеэ хайрлъя хариуцлагаа ухамсарлъя” сарын аяны хүрээнд 15 ажил зохион байгуулахаар төлөвлөж, 2023 оны 03 сарын 16-нд хийсэн нээлтээр: Эрүүл мэндийн төвөөс “Тамхины хор уршигын тухай”, Хэсгийн төлөөлөгч “Тээврийн хэрэгсэл, мансууруулах бодисын талаар” тус тус сургалт зохион байгуулж, нийт 9-12 ангийн 56 хүүхэд хамрагдсан байна. Мөн хүүхдүүдийн дунд хүчит бөхийн барилдаан зохион байгуулсан байна.

ХЯНАСАН:

НАРИЙН БИЧГИЙН ДАРГА Ч.ЖАВЗАНПАГМА

МЭДЭЭ БЭЛТГЭСЭН:

АЖЛЫН АЛБАНЫ ЗБИОНХХ-ИЙН ДАРГА Д.ОЮУНСАЙХАН